అఫీఫ్ హుస్సేన్

అఫీఫ్ హుస్సేన్ ధ్రుబో (జననం 1999 సెప్టెంబరు 22) బంగ్లాదేశ్ క్రికెట్ ఆటగాడు.  2018 ఫిబ్రవరిలో, శ్రీలంకతో జరిగిన సిరీస్ కోసం బంగ్లాదేశ్ ట్వంటీ 20 ఇంటర్నేషనల్ (T20I) జట్టులో అతను ఎంపికయ్యాడు.  2018 ఫిబ్రవరి 15న శ్రీలంకపై తన తొలి T20I ఆడాడు.

జీవితం తొలి దశలో 
అఫీఫ్ బంగ్లాదేశ్‌లోని అతిపెద్ద స్పోర్ట్స్ ఇన్‌స్టిట్యూట్ అయిన బంగ్లాదేశ్ క్రీడా శిఖా ప్రొతిష్ఠాన్ విద్యార్థి. షకీబ్ అల్ హసన్, ముష్ఫికర్ రహీమ్, నాసిర్ హుస్సేన్ మొదలైన వారు అక్కడి నుండి వచ్చినవారే. అతను U-19 స్థాయిలో పెద్ద హిట్టర్‌గా పేరు పొందాడు. కోచ్‌లు అతనిని తమీమ్ ఇక్బాల్‌తో సమానంగా లెక్కగట్టారు.

అంతర్జాతీయ కెరీర్ 
అఫీఫ్ 2018లో శ్రీలంకకు వ్యతిరేకంగా మొదటి T20I ఆడాడు. అయితే అతని రెండవ బంతికి డకౌటయ్యాడు. బౌలింగులో 2 ఓవర్లలో 1/26 సాధించాడు. దాంతో తదుపరి మ్యాచ్‌కు అతన్ని తీసేసారు.  2019-20 బంగ్లాదేశ్ ట్రై-నేషన్ సిరీస్ కోసం అతన్ని జట్టులోకి తీసుకున్నారు. జింబాబ్వేతో జరిగిన మొదటి మ్యాచ్‌లో, బంగ్లాదేశ్ 60 పరుగులకు 6 వికెట్లు కోల్పోయి, గెలవడానికి ఇంకా 85 పరుగులు చేయాల్సి ఉండి, ఓటమి అంచున ఉంది. అఫీఫ్ 8 వ నంబరులో బ్యాటింగ్‌కు వచ్చి, 26 బంతుల్లో 52 పరుగులు చేసి, మొసాద్దెక్ హుస్సేన్‌తో కలిసి కీలకమైన 82 పరుగుల భాగస్వామ్యాన్ని సాధించాడు. అతను మ్యాన్ ఆఫ్ మ్యాచ్ అవార్డుకు ఎంపికయ్యాడు. 

2019 నవంబరులో, బంగ్లాదేశ్‌లో జరిగిన 2019 ACC ఎమర్జింగ్ టీమ్స్ ఆసియా కప్ కోసం బంగ్లాదేశ్ జట్టులో అఫీఫ్ ఎంపికయ్యాడు.  అదే నెలలో, 2019 దక్షిణాసియా క్రీడలలో క్రికెట్ టోర్నమెంట్ కోసం బంగ్లాదేశ్ జట్టులో ఎంపికయ్యాడు.  ఫైనల్లో బంగ్లాదేశ్ జట్టు శ్రీలంకను ఏడు వికెట్ల తేడాతో ఓడించి స్వర్ణ పతకాన్ని కైవసం చేసుకుంది. 

2020 ఫిబ్రవరిలో అఫీఫ్, జింబాబ్వేతో జరిగిన సిరీస్ కోసం వన్డే ఇంటర్నేషనల్ (వన్‌డే) జట్టులో ఎంపికై, 2020 మార్చి 6న జింబాబ్వేపై తన తొలి వన్‌డే ఆడాడు. 2021 సెప్టెంబరులో 2021 ICC పురుషుల T20 ప్రపంచ కప్ కోసం బంగ్లాదేశ్ జట్టులో ఎంపికయ్యాడు. 

షఫీఫ్ 2022 ఫిబ్రవరిలో చటోగ్రామ్‌లో 93* పరుగులు చేసి, ఆఫ్ఘనిస్తాన్‌పై బంగ్లాదేశ్‌కు ప్రసిద్ధ విజయం సాధించడంలో సహాయం చేశాడు. ఇది వన్‌డే క్రికెట్‌లో ఏ బంగ్లాదేశ్ బ్యాటరైనా 7 అంతకంటే దిగువ స్థానంలో చేసిన అత్యధిక వ్యక్తిగత స్కోరు. 

2022 ఆగస్టులో, జింబాబ్వేతో జరిగిన చివరి వన్‌డే లో అఫీఫ్ 81 బంతుల్లో 85 పరుగులు చేశాడు. బంగ్లాదేశ్ 256/9 తో లక్ష్యాన్ని చేరి, విజయం సాధించింది. అతను "మ్యాన్ ఆఫ్ ది మ్యాచ్" అవార్డును గెలుచుకున్నాడు.

మూలాలు 

బంగ్లాదేశ్ క్రికెట్ క్రీడాకారులు
జీవిస్తున్న ప్రజలు
1999 జననాలు